cyanic-selkie/wikianc huggingface dataset:
EN 417
EN 417 er en europeisk standard for ikke-gjenfyllbare gassbokser for flytende petroleumsgass til bruk med bærbare apparater som er i samsvar med kravene i EN 521. . Standarden angir materiale, konstruksjon, merking og inspeksjonskrav for bokser med eller uten ventil
Noen kjente leverandører av gassbokser til friluftsbruk er Epigas (Coleman), GoSystem, Primus, Brunton, Jetboil, Snow Peak, Rothenberger og Campingaz.
Markus Mustonen
Markus Mustonen (født 20. januar 1973) er en svensk musiker, med finsk opphav, som spiller trommer og piano i det svenske pop-rockbandet Kent. Han ble medlem av Jones & Giftet i 1991, som senere skiftet navn til Havsänglar i 1992 og til slutt til Kent i 1994. Han regnes som et av de fire opprinnelige medlemmene i bandet, sammen med Joakim Berg, Martin Sköld og Sami Sirviö. Markus Mustonen er utdannet psykiatripleier.
Jordmorvegen
Jordmorvegen (1–9, 4–14) er en ca 200 meter lang blindvei i Sogndal som starter ved Kreklingevegen og ender i et boligområde. Navnet stammer fra jordmor Karen Petra Egeland, født 1907, som bodde på nedsiden nær enden av veien. Hun var jordmor i Balestrand i mange år. Hennes arbeidsplass var Røde Kors Sjukestove i Balestrand. De fleste i Balestrand ble født der før det ble vanlig å dra til sykehus i Lærdal og senere Førde.
The Cure
The Cure er et britisk band som blir sett på som de ledende pionérene for den britiske alternative rocken og post-punken på 1980-tallet.
Gruppa ble grunnlagt i Crawley, England, i 1976 under navnet Malice. Den skiftet senere navn til Easy Cure, og til slutt til The Cure, som bestod av Robert Smith, Laurence Tolhurt og Michael Dempsey. Gruppa ga ut sin første single, Killing an Arab, i desember 1978, mens debutalbumet, Three Imaginary Boys, kom i mai 1979.
Gruppas siste album, 4:13 Dream, kom ut 13. september 2008, og er det 13. studioalbumet i rekken. Robert Smith er den eneste igjen av gruppas originale medlemmer.
Singler
(Alle sammen 7" bortsett fra der annet er nevnt – Ingen av 1996-singlene ble utgitt på vinyl.)
1978 1979  1980  1981  1982  1983  1984  1985  1986  1987  1988  1989  1990  1992  1996
Singler som ikke er nevnt her er utgitt i andre land enn opphavslandet England.
Sixt
Sixt er et tysk bilutleiefirma som har eksistert siden 1912. Firmaet finnes i flere enn 110 land, og har mer enn 500 utleiekontorer globalt. Sixt er et av verdens største konserner innenfor bilutleie, leasing, bilsalg, limousineservice og bilpleie. I 2008 omsatte virksomheten for ca. 13 milliarder kr. og den er notert på Deutsche Börse.
Autoleie AS har franchiserettigheter for å drive Sixt i Norge og er bygget opp ved å drive egne stasjoner, samt noen subfranchiser. Per 2018 er Sixt (Autoleie AS) den eneste bilutleiekjeden i Norge med norske eiere, og den tredje største bilutleiekjeden i Norge.
Bergerbakken skole
Bergerbakken skole er en barneskole i Jevnaker. Skolen ligger i Musmyrveien, og hadde cirka 280 elever i skoleåret 2019/20.
Referanser
<References />
Austre Tindefjellfossen
Austre Tindefjellfossen er en foss i Bødalen i Stryn kommune i Sogn og Fjordane. Den ligger i ei lita sideelv til Bødalselva i Loenvassdraget. Elva kommer fra Tindefjellbreen og ligger like ved den høyere Ytste Tindefjellfossen.
Cardinal Wolsey
Cardinal Wolsey er en amerikansk stumfilm fra 1912, regissert av J. Stuart Blackton og Laurence Trimble.
Handling
Kong Henrik VIII av England gir audiens til hoffmennene sine, omgitt av sine viktigste rådgivere - inkludert kardinal Wolsey. Blant gjestene som deltar på denne imponerende mottakelsen er Anne Boleyn, en av de unge damene som venter på dronningen. Kong Henry ser henne for første gang, og umiddelbart ønsker han å gjøre henne til sin neste dronning, og fortrenger den mer aktverdige og beundringsverdige Katarina. Han betror ønsket sitt til en av sine sykofanter.
Kongen forsøker å appellere til kardinal Thomas Wolsey om å sette kirkens prinsipper til side, og samtykke til skilsmisse fra dronningen. Kardinalen nekter absolutt å gjøre dette, som representant for Den hellige stol. At kardinalen nekter dette, gjør kong Henry rasende. Dette får erkebiskop av Canterbury til å kalle inn et spesielt råd, etter ordre fra kongen, som han skiller seg fra dronning Catherine gjennom.
Som straff for at han nektet å gå med på kongens ønsker, blir kardinal Wolsey forvist til Leicester Abbey. Han var allerede en veldig syk mann når han gikk inn i klosteret, og han dør bare tre dager etterpå. Men WOlsey var bevisst på at han hadde opprettholdt det hellige i sitt embete, og anse seg selv som en martyr for sin religion og sann tjeneste for sin konge.
Karl IX av Sverige
Karl IX (født 4. oktober 1550, død 30. oktober 1611) var Sveriges regent fra 1599 som riksföreståndare og som konge fra 1604 til 1611. Han ble kronet 15. mars 1607. Karl IX var sønn av Gustav Vasa og Margareta Eriksdotter Leijonhufvud
Under kroningen bar kongen et kjede med en utforming som har gitt opphav til antakelsen om at kongen innstiftet en ridderorden, Jehovaordenen.
Ekspansjon i Nord-Norge
Den svenske kongemakten hadde siden middelalderen et sterkt ønske om adgang til Atlanterhavet over norsk territorium. Dette var ved siden av overherredømmet rundt Østersjøen det viktigste utenrikspolitiske målet for svenske monarker. På 1500-tallet nådde således den svenske ekspansjonen mot nord Nord-Norges kyster, og svenske kart viste Nord-Troms og Finnmark som svenske landområder.
Da Karl lot seg krone erklærte han seg også som herre over Finnmark og videreførte den svenske praksisen med å sende skattefogder inn på det som fra dansk-norsk side ble oppfattet som sitt territorium. I 1608 kom det rapporter til Christian IV om at svenske skattefogder var sendt så langt syd som Saltdal i Nordland.
Det endte med Kalmarkrigen, som gav svensk tap og medførte at landet i tillegg til å betale 1 million riksdaler i krigsomkostninger, erkjente i traktats form at Finnmark tilhørte Danmark-Norge «til evig tid».
Kölner Zeitschrift für Soziologie und Sozialpsychologie
Kölner Zeitschrift für Soziologie und Sozialpsychologie er et akademisk tidsskrift innen sosiologi og sosialpsykologi, og det mest innflytelsesrike tyskspråklige tidsskrift innen sosiologi.
Tidsskriftet er kjent for sitt fokus på empirisk samfunnsforskning, både kvalitativ og kvantitativ. Mange av de teoretiske artiklene publisert av tidsskriftet står i tradisjonen til Max Webers fortolkende sosiologi. Noen av bidragsyterne til tidsskriftet er Ulrich Beck, Ralf Dahrendorf, Rainer M. Lepsius, Niklas Luhmann, Karl Mannheim, Elisabeth Noelle-Neumann, Claus Offe, Pitirim A. Sorokin, Piotr Sztompka, Friedrich H. Tenbruck, Ferdinand Tönnies og William J. Wilson.
Serie A 2011–2012
Serie A 2011–12 skulle egentlig begynne i august, men ble utsatt fordi spillerne gikk til streik. De ble til slutt enige med det italienske fotballforbundet, og serien startet 9. september 2011 og slutter av 13. mai 2012. AC Milan er regjerende mestere. De nyopprykket lagene var Atalanta, Siena og Novara.
Jan Johansson
Jan Johansson (født 16. september 1931, død 9. november 1968) var en svensk jazzpianist, komponist og arrangør. I begynnelsen av 1960-årene markerte han seg som en av Europas mest fremtredende jazzpianister. Han er kjent for sine jazzversjoner av svenske og andre folkemelodier.
Liv og arbeid
Johansson begynte å spille piano i 1942. Han studerte elektronikk ved Chalmers tekniska högskola i Göteborg i begynnelsen av 1950-årene, men avbrøt studiene for å hengi seg til musikken på heltid. I perioden 1958–1960 spilte han sammen med Stan Getz og andre amerikanske musikere. Johansson var det første europeiske medlemmet i Jazz at the Philharmonic.
I 1961 begynte Johansson samarbeidet med svenske musikere som Arne Domnérus, Georg Riedel og andre. Albumet Jazz på svenska, som opprinnelig ble utgitt i 1963, har blitt en moderne klassiker med sin blanding av jazz og svenske folkemelodier. Johansson utgav siden jazzversjoner av russisk og ungarsk folkemusikk på LP-platene Jazz på ryska (1967) og Jazz på ungerska (1968). Også på Musik genom fyra sekler (1968) presenterer han sine tolkninger av iørefallende og folkelige melodier. Disse samlingene har kommet i flere opplag.
Som komponist er Johansson best kjent for kjenningsmelodien til den svenske fjernsynsserien om barnebokfiguren Pippi Langstrømpe som ble sendt første gang i 1969.
I 1957 giftet han seg med Else Bergström. De fikk to sønner, heavy metal-musikerne Jens Johansson (født 1963) og Anders Johansson (født 1962).
I 1968 døde Jan Johansson i en bilulykke på vei til en kirkekonsert.
A Cave Man Wooing
A Cave Man Wooing er en amerikansk stumfilm fra 1912, regissert av Otis Turner.
Handling
George, en lite atletisk ung mann, utvikler romantiske følelser for Clarice - en veldig atletisk ung kvinne. Dessverre for George er imidlertid en ung og flott muskelbunt også interessert i Clarice. Det ser ut til at hun foretrekker denne mannen, fremfor George.
Men etter å ha lest en artikkel, skrevet av en kvinnelig forfatter, som påstår hva slags menn de aller fleste kvinner egentlig foretrekker så legger George en plan for hvordan han tror at han kan få Clarice interessert i ham.
Ole Endresen Kolflot
Ole Endresen Kolflot (Ole E Kolflot) (født 26. september 1843, død 1908) var en norsk fjellklatrer. Han var den første solobestiger av Romsdalshorn i 1866 og hadde vært med på førstebestigning av Kalskråtind sammen med landmåler kaptein Broch i 1864.
Kolflot vokste opp i Liabygda, oppunder Vengetind og Romsdalshorn. Han var en av de første i Romsdalen som ble registrert som patentfører av Den Norske Turistforening. Han var ellers omtalt som bygdemaler. Om det var han eller hans far som ble kalt "Liamaleren", vet man ikke sikkert.
Romsdalshorn var den store utfordringen i årene fra 1860 og utover. I 1864 foretok Kolflot førstebestigning av Kalskråtind sammen med landmåleren kaptein Broch.
I 1866 var Kolflot sammen med kaptein Sejested nesten opp under den gule flekk i Romsdalshorn. Den 1. september nådde Carl Hall toppen av hornet sammen med Mathias Soggemoen og Erik Norahagen. 14 dager senere gikk Kolflot alene til topps.
Mange mente at den første solobestigningen av Hornet var en unik bragd. Men ikke alle likte at han hadde klatret alene. Gerhard Kvam, som var gårdsbestyrer på Åk skrev i et brev til Carl Hall: «Som De har seet i brevet fra Matias Soggemoen, har en af kaptein Sejersteds førere Ole Kolflot omtrent 14 dage, efter at De var reist, også været på toppen af Hornet og sat op en liten varde ved siden af Deres, dog meget mindre og på høire side seet fra Åk. Han udførte bedriften på en dag. Han siger, at han igenn fred fik, før han kunde gjøre en tur derop, - - -. Han takker dog Gud for, at han kom ned igjen.» I 1884 besteg Ole Kolflot på nytt Hornet, også denne gang alene.
Pockau-Lengefeld
Pockau-Lengefeld er en fjellby langs Silberstraße i Erzgebirgskreis i Direktionsbezirk Chemnitz i den sørlige delen av Fristaten Sachsen. Bykommunen ble opprettet 1. januar 2014 gjennom en sammenslåing av den tidligere landkommunen Pockau og bykommunen Lengefeld. Kommunen hadde 8 157 innbyggere den 31. desember 2012.
Inoka Skjønhaug
Inoka Skjønhaug (født 1996) er en norsk tidligere kickbokser som representerte Fighter Kickboksingklubb.
Hun vant fire NM-gull i perioden 2011–2015.
STS-36
STS-36 var en romferd NASA gjennomførte mellom 28. februar og 4. mars 1990 med romfergen Atlantis. STS-36 var den 34. ferden i romfergeprogrammet til NASA og Atlantis' sjette.
Høydepunkter og oppsummering
STS-32 var opprinnelig planlagt til å starte 22. februar 1990, men ble utsatt på grunn av sykdom hos mannskapet og dårlig vær. Neste oppskytning, som var planlagt til 25. februar 1990, ble utsatt på grunn av været. Til slutt kunne oppskytningen finne sted 28. februar 1990. Oppdraget var unikt på den måten at inklinasjonsvinkelen var 62 grader, i motsetning til andre flygninger der inklinasjonen ikke overgitt 57 grader. Dette var på grunn av at avleveringen av satellitten de hadde med krevde dette. Dette førte til en midlertidig dispensasjon av reglene om oppskyting over land, og Atlantis' utskytningsbane gikk over både Cape Hatteras, Cape Cod og delvis inn i Canada. Hva lasten besto av er hemmeligstemplet.
Liste over byer i England
Dette er en liste over byene i England. Tradisjonelt skal byene i blant annet England bli utnevnt av en britisk monark. Men siden 1974 kan alle verdslige sogn utnevne seg selv som en by.
De større byene i England er merket med uthevet skrift.
A
Abingdon, Accrington, Acton, Adlington, Alcester, Aldeburgh, Aldershot, Aldridge, Alford, Alfreton, Allendale, Alnwick, Alsager, Alston, Alton, Altrincham, Amble, Amersham, Amesbury, Ampthill, Andover, Appleby-in-Westmorland, Arlesey, Arundel, Ashbourne, Ashburton, Ashby-de-la-Zouch, Ashford, Ashington, Ashton-in-Makerfield, Ashton-under-Lyne, Askern, Aspatria, Atherstone, Attleborough, Axbridge, Axminster, Aylesbury, Aylsham
B
Bacup, Bakewell, Baldock, Banbury, Barking, Barnard Castle, Barnet, Barnoldswick, Barnsley, Barnstaple, Barrow-in-Furness, Barton-upon-Humber, Basildon, Basingstoke, Bath, Batley, Battle, Bawtry, Beaconsfield, Beaminster, Bebington, Beccles, Bedale, Bedford, Bedlington, Bedworth, Beeston, Belper, Bentham, Berkhamsted, Berwick-upon-Tweed, Beverley, Bewdley, Bexhill-on-Sea, Bicester, Biddulph, Bideford, Biggleswade, Billericay, Bilston, Bingham, Bingley, Birkenhead, Birmingham, Bishop Auckland, Bishop's Castle, Bishop's Stortford, Bishops Waltham, Blackburn, Blackheath, Blackpool, Blandford Forum, Bletchley, Bloxwich, Blyth, Bodmin, Bognor Regis, Bollington, Bolsover, Bolton, Bootle, Borehamwood, Boroughbridge, Boston, Bottesford, Bourne, Bournemouth, Brackley, Bracknell, Bradford, Bradford on Avon, Brading, Bradley Stoke, Bradninch, Braintree, Brentford, Brentwood, Bridgnorth, Bridgwater, Bridlington, Bridport, Brierley, Brierley Hill, Brigg, Brighouse, Brightlingsea, Brighton & Hove, Bristol, Brixham, Broadstairs, Bromley, Bromsgrove, Bromyard, Broseley, Brownhills, Buckfastleigh, Buckingham, Bude, Budleigh Salterton, Bungay, Buntingford, Burford, Burgess Hill, Burnham-on-Crouch, Burnham-on-Sea, Burnley, Burntwood, Burton Latimer, Burton upon Trent, Bury, Bury St Edmunds, Buxton
C
Caistor, Calne, Camberley, Camborne, Cambridge, Camelford, Cannock, Canterbury, Carlisle, Carnforth, Carterton, Castle Cary, Castleford, Chadderton, Chagford, Chard, Charlbury, Chatham, Chatteris, Chelmsford, Cheltenham, Chesham, Cheshunt, Chester, Chesterfield, Chester-le-Street, Chichester, Chippenham, Chipping Campden, Chipping Norton, Chipping Ongar, Chipping Sodbury, Chorley, Christchurch, Church Stretton, Cinderford, Cirencester, Clacton-on-Sea, Cleator Moor, Cleckheaton, Cleethorpes, Cleobury Mortimer, Clevedon, Clitheroe, Clun, Coalville, Cockermouth, Coggeshall, Colchester, Coleford, Coleshill, Colne, Congleton, Conisbrough, Consett, Corbridge, Corby, Corsham, Cotgrave, Coventry, Cowes, Cramlington, Cranbrook, Craven Arms, Crawley, Crayford, Crediton, Crewe, Crewkerne, Cromer, Crook, Crowborough, Crowle, Crowthorne, Croydon, Cuckfield, Cullompton
E
Ealing, Earley, Easingwold, Eastbourne, East Grinstead, East Ham, Eastleigh, Eastwood, Edenbridge, Egham, Egremont, Ellesmere, Ellesmere Port, Ely, Enfield, Epping, Epsom, Epworth, Erith, Esher, Eston, Eton, Evesham, Exeter, Exmouth, Eye
F
Failsworth, Fairford, Fakenham, Falmouth, Fareham, Faringdon, Farnborough, Farnham, Farnworth, Faversham, Featherstone, Felixstowe, Fenny Stratford, Ferndown, Ferryhill, Filey, Filton, Fleet, Fleetwood, Flitwick, Folkestone, Fordingbridge, Fordwich, Fowey, Framlingham, Frinton-on-Sea, Frodsham, Frome
G
Gainsborough, Garstang, Gateshead, Gillingham, Dorset, Gillingham, Medway, Glastonbury, Glossop, Gloucester, Godalming, Godmanchester, Goole, Gosport, Grange-over-Sands, Grantham, Gravesend, Grays, Great Dunmow, Great Torrington, Great Yarmouth, Grimsby, Guildford, Guisborough
H
Hackney, Hadleigh, Hailsham, Halesowen, Halesworth, Halewood, Halifax, Halstead, Haltwhistle, Hammersmith, Harlow, Harpenden, Harrogate, Harrow, Hartlepool, Harwich, Haslemere, Hastings, Hatfield, Havant, Haverhill, Hawes, Haxby, Hayle, Haywards Heath, Heanor, Heathfield, Hebden Bridge, Heckmondwike, Hedon, Helmsley, Helston, Hemel Hempstead, Hemsworth, Henley-in-Arden, Henley-on-Thames, Hendon, Hereford, Herne Bay, Hertford, Hessle, Heswall, Hetton-le-Hole, Hexham, Heywood, Higham Ferrers, Highbridge, Highworth, High Wycombe, Hinckley, Hitchin, Hoddesdon, Holmfirth, Holsworthy, Honiton, Horley, Horncastle, Hornsea, Horsforth, Horsham, Horwich, Houghton-le-Spring, Hounslow, Hove, Howden, Hoylake, Hucknall, Huddersfield, Hugh Town, Hungerford, Hunstanton, Huntingdon, Hyde, Hythe, Hampshire, Hythe, Kent
I
Ilford, Ilfracombe, Ilkeston, Ilkley, Ilminster, Immingham, Ipswich, Irthlingborough, Ivybridge
J
Jarrow
K
Keighley, Kempston, Kendal, Kenilworth, Kesgrave, Keswick, Kettering, Keynsham, Kidderminster, Kidsgrove, Killingworth, Kimberley, Kingsbridge, King's Lynn, Kingston-upon-Hull, Kingston upon Thames, Kington, Kirkby, Kirkby-In-Ashfield, Kirkby Lonsdale, Kirkby Stephen, Kirkham, Kirton-in-Lindsey, Knaresborough, Knottingley, Knutsford
L
Lancaster, Launceston, Leatherhead, Leamington Spa, Lechlade, Ledbury, Leeds, Leek, Leicester, Leigh, Leighton Buzzard, Leigh-on-Sea, Leiston, Leominster, Letchworth, Lewes, Lewisham, Leyburn, Leyland, Leyton, Lichfield, Lincoln, Linton Liskeard, Littlehampton, Liverpool, Loftus, London, Long Eaton, Longridge, Looe, Lostwithiel, Loughborough, Loughton, Louth, Lowestoft, Ludlow, Luton, Lutterworth, Lydd, Lydney, Lyme Regis, Lymington, Lynton, Lytchett Minster, Lytham St Annes
M
Mablethorpe, Macclesfield, Madeley, Maghull, Maidenhead, Maidstone, Maldon, Malmesbury, Maltby, Malton, Malvern, Manchester, Manningtree, Mansfield, March, Margate, Market Deeping, Market Drayton, Market Harborough, Market Rasen, Market Warsop, Market Weighton, Marlborough, Marlow, Maryport, Matlock, Melksham, Melton Mowbray, Mexborough, Middleham, Middlesbrough, Middleton, Middlewich, Midhurst, Midsomer Norton, Millom, Milton Keynes, Minehead, Mirfield, Morecambe, Moretonhampstead, Moreton-in-Marsh, Morley, Morpeth, Mossley, Much Wenlock
N
Nailsea, Nailsworth, Nantwich, Needham Market, Neston, Newark-on-Trent, Newbiggin-by-the-Sea, Newbury, Newcastle-under-Lyme, Newcastle-upon-Tyne, Newent, Newhaven, Newmarket, New Mills, New Milton, Newport, Isle of Wight, Newport, Shropshire, Newport Pagnell, Newquay, New Romney, Newton Abbot, Newton Aycliffe, Newton-le-Willows, Normanton, Northallerton, Northam, Northampton, Northleach, North Petherton, North Shields, North Walsham, Northwich, Norton Radstock, Norton-on-Derwent, Norwich, Nottingham, Nuneaton
O
Oakengates, Oakham, Okehampton, Oldbury, Oldham, Ollerton, Olney, Ormskirk, Orpington, Ossett, Oswaldtwistle, Oswestry, Otley, Ottery St Mary, Oundle, Oxford
P
Paddock Wood, Padstow, Paignton, Painswick, Peacehaven, Penistone, Penrith, Penryn, Penzance, Pershore, Peterborough, Peterlee, Petersfield, Petworth, Pickering, Plymouth, Pocklington, Pontefract, Polegate, Poole, Portishead, Portslade, Portsmouth, Potters Bar, Potton, Poulton-le-Fylde, Prescot, Preston, Princes Risborough, Prudhoe, Pudsey
Q
Queenborough
S
Saffron Walden, St. Albans, St. Austell, St. Blazey, St. Columb Major, St. Helens, St. Ives (Cambridgeshire), St. Ives (Cornwall), St. Neots, Salcombe, Sale, Salford, Salisbury, Saltash, Saltburn-by-the-Sea, Sandbach, Sandhurst, Sandown, Sandwich, Sandy, Sawbridgeworth, Saxmundham, Scarborough, Scunthorpe, Seaford, Seaton, Sedbergh, Sedgefield, Sedgley, Selby, Selsey, Settle, Sevenoaks, Shaftesbury, Shanklin, Shaw and Crompton, Sheerness, Sheffield, Shefford, Shepshed, Shepton Mallet, Sherborne, Sheringham, Shifnal, Shildon, Shipley, Shipston-on-Stour, Shoreham-by-Sea, Shrewsbury, Sidmouth, Silsden, Sittingbourne, Skegness, Skelmersdale, Skipton, Sleaford, Slough, Smethwick, Snaith, Snodland, Soham, Solihull, Somerton, Southall, Southam, Southampton, Southborough, South Elmsall, Southend-on-Sea, South Kirkby & Moorthorpe, South Molton, Southport, South Shields, Southwell, Southwold, South Woodham Ferrers, Sowerby Bridge, Spalding, Spennymoor, Spilsby, Stafford, Staines, Stainforth, Stalybridge, Stamford, Stanley, Stapleford, Staveley, Stevenage, Stockport, Stocksbridge, Stockton-on-Tees, Stoke-on-Trent, Stokesley, Stone, Stony Stratford, Stourbridge, Stourport-on-Severn, Stowmarket, Stow-on-the-Wold, Stratford-upon-Avon, Streatham, Stretford, Strood, Stroud, Sudbury, Sunderland, Sutton, Sutton Coldfield, Sutton-in-Ashfield, Swadlincote, Swaffham, Swanage, Swanley, Swindon, Swinton
T
Tadcaster, Tadley, Tamworth, Taunton, Tavistock, Teignmouth, Telford, Tenbury Wells, Tenterden, Tetbury, Tewkesbury, Thame, Thatcham, Thaxted, Thetford, Thirsk, Thornaby, Thornbury, Thorne, Thrapston, Tickhill, Tilbury, Tipton, Tiverton, Todmorden, Tonbridge, Torpoint, Torquay, Totnes, Tottenham, Tottington, Totton and Eling, Towcester, Tring, Trowbridge, Truro, Tunbridge Wells, Twickenham
U
Uckfield, Ulverston, Uppingham, Upton-upon-Severn, Uttoxeter, Uxbridge
V
Ventnor, Verwood
W
Wadebridge, Wadhurst, Wakefield, Wallasey, Wallingford, Walmer, Walsall, Waltham Abbey, Waltham Cross, Walthamstow, Walton-on-Thames, Walton-on-the-Naze, Wandsworth, Wantage, Ware, Wareham, Warminster, Warrington, Warwick, Washington, Watchet, Waterlooville, Watford, Wath-upon-Dearne, Watton, Wavertree, Wednesbury, Wednesfield, Wellingborough, Wellington (Somerset), Wellington (Shropshire), Wells, Wells-next-the-Sea, Welwyn Garden City, Wem, Wendover, West Bromwich, Westbury, Westerham, West Ham, Westhoughton, West Mersea, Westminster, Weston-super-Mare, Wetherby, Weybridge, Weymouth, Whaley Bridge, Whiston, Whitby, Whitchurch, Whitehaven, Whitley Bay, Whitnash, Whitstable, Whitworth, Wickford, Widnes, Wigan, Wigston, Willenhall, Wimbledon, Wimborne Minster, Wincanton, Winchcombe, Winchelsea, Winchester, Windermere, Windsor, Winsford, Winslow, Wisbech, Witham, Withernsea, Witney, Wivenhoe, Woburn, Woking, Wokingham, Wolverhampton, Wombwell, Woodbridge, Woodstock, Wooler, Woolwich, Wootton Bassett,  Worcester, Workington, Worksop, Worthing, Wotton-under-Edge, Wymondham
Y
Yarm, Yarmouth, Yate, Yateley, Yeadon, Yeovil, York
I Am Woman
«I Am Woman» er en singel av sangeren Barbra Streisand, som ble sluppet ut som B-siden til sangen «People». Den er en soloversjon av duetten «You Are Woman, I Am Man» fra scenemusikalen Funny Girl. Sangen nådde en 114.-plass på USAs singelliste.
Sangen ble spilt inn 20. desember 1963 i New York, og var en av Streisands siste innspillinger med Mike Berniker.
Sangen ble utgitt på CD for første gang i 2002 som en bonus låt på nyutgivelsen av albumet People.
«You Are Woman, I Am Man»
«You Are Woman, I Am Man» ble komponert og skrevet av Jule Styne og Bob Merrill for scenemusikalen Funny Girl (1964) med Barbra Streisand og Sydney Chaplin i hovedrollene, som begge sang låten. I filmversjonen av musikalen ble sangen sunget av Streisand og Omar Sharif.
Rachel Berry (Lea Michele) og Paolo San Pablo (Ioan Gruffud) sang låten i en episode av komedieserien Glee.
Emil Artin
Emil Artin (født 3. mars 1898, død 20. desember 1962) var en østerrikskamerikansk matematiker av armensk avstamming.
Han var professor i Hamburg fra 1925 til 1937 og fra 1958 til 1962. I mellomtiden arbeidet han i USA. Han har levert viktige bidrag innen tallteorien.
Øst-Tyskland under Vinter-OL 1980
Øst-Tyskland under Vinter-OL 1980. Femtitre sportsutøvere fra Øst-Tyskland, trettisju menn og seksten kvinner, deltok i åtte sporter under Vinter-OL 1980 i Lake Placid i USA. De deltok i aking, bobsleigh, langrenn, kunstløp, skihopping, skøyter, kombinert og skiskyting. Det var fjerde gang som Øst-Tyskland stilte med egen OL-tropp i et vinter-OL, første gang var 1968 i Grenoble. Øst-Tyskland ble nest beste nasjon, med ni gull-, sju sølv- og sju bronsemedaljer. Kunstløperen Jan Hoffmann var Øst-Tysklands flaggbærer under åpningsseremonien.
Profitt
I bedriftsøkonomi er profitt differansen mellom innkjøpspris og kostnader og salgspris.
Definisjon
Det finnes flere former for måling av profitt. Merk at ordene resultat og inntekt brukes som erstatning i noen tilfeller.
Stupebrett
Et stupebrett er et fjærende brett som benyttes til stuping. Brettet kan være festet til et stativ eller være montert direkte på kanten av et svømmebasseng.
Moderne stupebrett er framstilt av et enkelt stykke aluminium av samme kvalitet som benyttes i produksjon av fly. Overflaten på brettet er deretter dekket med et anti-skli epoxy-materiale.
Stupebrettet er oftest hengslet slik at det kan vippes opp når det ikke er i bruk.
Scottish Oceanographical Laboratory
Scottish Oceanographical Laboratory ble etablert i Edinburgh i 1906 av naturforskeren, oseanografen og polarutforskeren William Speirs Bruce. Han hadde gjennomført en rekke ekspedisjoner i Arktis og Antarktis, inkludert Scotia-ekspedisjonen 1902–04 til Sør-Orknøyene og Weddellhavet. På sine reiser hadde han samlet inn en stor mengde botaniske, biologiske, zoologiske og geologiske prøver, i tillegg til meteorologiske og magnetiske data. Laboratoriet ga en mulighet til å studere, lagre og vise frem disse prøvene. Her kunne også Bruce jobbe med de vitenskapelige rapportene fra Scota-ekspedisjonen og planlegge nye ekspedisjoner.
Bruce hadde ambisjoner om at laboratoriet skulle utvikle seg til et nasjonalt skotsk institutt for oseanografi. Et møte for å diskutere denne muligheten ble holdt i mai 1914, og forslaget ble bifalt av ledende skotske vitenskapsmenn. En organisasjonskomite ble nedsatt, men fremdriften ble avbrutt av utbruddet av første verdenskrig i august 1914 og ikke gjenopptatt.. I 1919 tvang manglende finansiering og sviktende helse Bruce til å stenge laboratoriet. Prøver, bøker og annet materiale ble donert til University of Edinburgh, Royal Scottish Geographical Society og Royal Scottish Museum.
Stinkgrevlinger
Stinkgrevlinger (Mydaus) er ei slekt med stinkdyr (Mephitidae) som består av to arter, begge endemiske for Sørøst-Asia. Stinkgrevlingene er ikke grevlinger og tilhører heller ikke samme familie som grevlingene, men de kalles så fordi disse dyra av utseende minner svært mye om grevlingene. Kroppen er kompakt og pelsen gir dyra et flattrykt uttrykk. Halen er kort og busket av pelshår. Snutepartiet er noe forlenget og spisst i forhold til de amerikanske skunkene. Men også stinkgrevlinger har kontrastfarger.
Fylogeni
Trærne nedenfor er i henhold til Nyakatura og Bininda-Emonds, (2012). De viser slektsforholdet mellom (A) eksisterende linjer og (B) eksisterende og utdødd linjer. Av de eksisterende linjene var trolig stinkgrevlinger (Mydaus) den først som skilte lag med hovedlinjen, noe som styrker teorien om at familien oppsto i Eurasia.
A:
B:
Kjernekraft i verdens land
Kjernekraft i verdens land gir en oversikt over hvordan de enkelte land i verden har produksjon av energi fra kjernekraft. Energiproduksjon fra kjernekraft er i dag mindre omstridt enn tidligere. I så godt som alle land som alt har kjernekraft (med unntak av Tyskland) er det i planer for å bygge nye. I dag (september 2010) er det 441 reaktorer i drift og 60 under bygging. Men en byggetid på 5 år betyr det at det vil komme en ny reaktor pr måned fram mot 2020.
I vestlige land har det i løpet av de siste åra blitt ei fornya interesse for kjernekraft. Det har ført til at et land som Italia som tidligere la ned sine kjernekraftverk nå vurderer å starte et nytt kjernekraftprogram.
I Øst-Europa har flere reaktorer fra Sovjet-tida blitt stengt og det er planer for bygging av nye.
I Asia har der foregått en konstant byggeaktivitet av kjernekraftverk. Dette har ført til at disse land er langt framme teknologisk og vil ta en betydelig del av verdensmarkedet for nye reaktorer.
I de neste åra vil en lang rekke nye land få kjernekraft. Den første nye regionen er landa rundt Persiagolfen. Videre er det planer i de fleste mellomhavslanda. Mange land i Afrika sør for Sahara har også ønsker om kjernekraft.
Kartet og lista under gjelder kommersielle kjernekraftverk. En rekke land har mindre forsøksreaktorer som ikke er tatt med i lista, Norge har for eksempel to slike reaktorer en i Halden og en på Kjeller.
Status pr. 1. august 2010
I tabellen er status for kjernekraft ifølge World Nuclear Assiation pr. 1. august 2010. Merk at ikke alle foreslåtte reaktorer vil bli bygd.
I tillegg til det tabellen viser foregår det også en effektøkning av enkelte reaktorer.
Harlow Shapley
Harlow Shapley (født 2. november 1885, død 20. oktober 1972) var en amerikansk astronom.
Shapley studerte astronomi ved Princeton University og engasjerte seg spesielt i formørkelsesvariabler (A Study of the Orbits of Eclipsing Binaries, 1915).
I 1914 ble han ansatt ved Mount Wilson Observatory hvor han først og fremst engasjerte seg i stjernefotometri. Resultatet fra disse studiene publiserte hen i Studies Based on the Colors and Magnitudes in Stellar Clusters 1-19 («Contributions from the Mount Wilson Observatory», VI-X, 1915-21), og disse førte han til et utbredt og banebrytende perspektiv på universets utstrekning og størrelse, bl.a. at Solen ikke befinner seg i Melkeveiens sentrum, men et godt stykke utenfor, og at de store stjernehopene befinner seg i målbar avstand fra Melkeveien og synes å avta mot denne.
I perioden 1921–52 var han direktør for Harvard College Observatory i Cambridge, Massachusetts, og studerte der magellanske skyer og variable stjerner som videre fortsettelse av hans diskusjon om universets struktur. Han studerte dels alene og dels sammen med andre – blant annet sin kone Martha Betz Shapley – lys- og fargekurver for enkelte variable stjerner, og beregnet banen for formørkelsesvariabler.
De Norske Officerers Rideklubs hederstegn
De Norske Officerers Rideklubs hederstegn er en norsk medalje innstiftet 30. april 1970. Den tildeles av De Norske Officerers Rideklub for fortjenstfull innsats for klubben eller for fremragende prestasjon i nasjonal eller internasjonal rytterkonkurranse. Medaljen er godkjent til bruk på norsk militær uniform og behandles som tilhørende «Gruppe 4: Andre norske dekorasjoner».
Utforming
De Norske Officerers Rideklubs hederstegn er består av et blått kors med utbøyde armer, som i midten har et emblem bestående av en hestesko med åpningen ned. Inne i hesteskoen vises et hestehode mot svart bakgrunn. Korslagte korder er satt bak hesteskoen.
Medaljen er opphengt i et gult bånd, som er utstyrt med agraff øverst.
Reince Priebus
Reince Priebus (, født 18. mars 1972 i Dover i New Jersey, USA) er en amerikansk forretningsadvokat og politiker (Det republikanske parti). Han var stabssjef i Det hvite hus fra januar 2017 til juli samme år. Preibus var leder av Den republikanske nasjonale komité (RNC) fra 2011 til 2017.
Priebus vokste opp i Green Bay i Wisconsin, er juridisk kandidat fra University of Miami, og har praktisert forretningsjus i Milwaukee. Som stabssjef i Det hvite hus var Preibus' tjenestetid den korteste gjennom tidene.
Gransherad prestegjeld
Gransherad prestegjeld var et prestegjeld tilhørende Aust-Telemark prosti i Agder og Telemark bispedømme i Den norske kirke. Det omfattet sogn i Notodden og Tinn kommuner i Telemark fylke, og hovedkirken var Gransherad kirke.
Gransherad prestegjeld og dets sogn er nå en del av Notodden kirkelige fellesråd, som er underlagt Aust-Telemark prosti.
Historikk
Grandásheraði sókn (norrønt) har sin opprinnelse fra kristningen av landet. Gransherad antas å være lagt under Hjartdal prestegjeld i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.
Ved kgl.res. av 23. februar 1859 ble Gransherred opprettet som eget prestegjeld, ved at Gransherred sogn ble skilt ut fra Hjertdal og Hovin ble skilt ut fra Tinn prestegjeld.
Navnet Gransherad på kommune og prestegjeld ble innført ved kgl. res. 03. november 1917.
Ved kgl. res. av 31. januar 1986 ble det fastsatt ny kirkelig inndeling i Aust-Telemark prosti, ved at Gransherad prestegjeld opphørte og dets hovedsogn ble lagt til Notodden prestegjeld og annekssognet Hovin ble lagt til Tinn prestegjeld.
Arbeidergata (Trondheim)
Arbeidergata var en gate på Lademoen i Trondheim. Den gikk mellom Strandveien og General von Kroghs vei, der E.C. Dahls bryggeri ligger i dag (Strandveien 71).
Gata het Suhms gate fra 1899 til 1937, og var oppkalt etter historikeren Peter Frederik Suhm.
Bedriften O. Anhanger & Co. lå i Arbeidergata 2.
Tour Down Under 2009
Alle 18 ProTour-lagene deltok, i tillegg til Team UniSA-Australia. Lance Armstrong debuterte for Astana i sitt første profesjonelle sykkelritt siden han la opp i 2005. Regjerende mester André Greipel startet med å vinne første etappe, men på 3. etappe fikk han en skulderskade og måtte bryte. Australieren Allan Davis, den eneste syklisten som har deltatt i alle utgavene av Tour Down Under, vant tre etapper og rittet sammenlagt.
Arktisk rein
Arktisk rein (Rangifer tarandus eogroenlandicus) eller arktisk karibu er en nå utdødd (†) underart av arten rein som var utbredt nordøst på Grønland (70°-78°N). Den døde trolig ut omkring år 1900, men ble først beskrevet av Magnus Degerbol i 1957. Noen forskere har hevdet at arktisk rein trolig var en lokal varietet av peary karibu (Rangifer tarandus pearyi).
Tenåring
Tenåring betegner alderstrinnene som slutter med «-ten», altså fra tretten til nitten. Ordet er oversatt fra engelsk teenager som betyr det samme. Ordet kom i bruk parallelt med fremveksten av en egen ungdomskultur tidlig i etterkrigstiden.
Musmyrveien
Musmyrveien (1-195, 2-204) er en vei på Bergermoen i Jevnaker.
Musmyrveien starter i forlengelsen av Industriveien, rett etter avkjøringen fra E16. Veien går nordover forbi Hadeland og Ringerike Avfallsselskaps gjenvinningsstasjon på Trollmyra, og dreier etter dette østover. Den passerer Bergerbakken skole, og ender opp i Bergerbakkeveien ved Jevnaker idrettspark.
Veien ligger cirka 171 meter over havet ved nedkjøringen til HRA.
Julio Ricardo Cruz
Julio Ricardo Cruz (født 10. oktober 1974 i Santiago del Estero, Argentina) er en argentinsk tidligere fotballspiller.
BT
BT, Bt, bT og bt kan bety:
A Change of Spirit
A Change of Spirit er en amerikansk stumfilm fra 1912, regissert av D. W. Griffith.
Handling
En kvinnens trangsynte far nekter datteren sin enhver assosiasjon med andre mennesker, med mindre hun har med seg en ledsager. På en liten rusletur i parken, hengir hun seg til en liten flørt med en ung mann. Men han er i virkeligheten en kjeltring. Når hun mister en bok gir han boken tilbake til henne, samtidig som han utspekulert stjeler håndvesken hennes.
Men han returnerer senere håndvesken hennes, men dette var egentlig bare et påskudd for å møte henne hjemme. Faren hennes er bortreist, og derfor inviterer hun ham inn. Der sikrer han seg en nøkkel til hjemmet deres, og har til hensikt å komme tilbake senere sammen med partneren sin. Men senere ombestemmer han seg, og ønsker å forhindre at partneren hans stjeler fra familien deres.
Nørsteteig kraftverk
Nørsteteig kraftverk er et vannkraftverk i Svartdal i Seljord kommune i Vestfold og Telemark.
Det er et elvekraftverk som utnytter et fall på 98 meter.
Installert effekt er 80 kW fra en peltonturbin. Årsproduksjon er 0,31 GWh.
Ensjø
Ensjø er et strøk i bydel Gamle Oslo i Oslo kommune. Området ligger ca. 2 km øst for Oslo S, og grenser til områdene Tøyen, Kampen, Vålerenga og Hovin. Ensjø T-banestasjon betjenes pr. 2017 av rutene 1, 2, 3 og 4.
Historie
Etter istida gikk strandlinja for Oslofjorden på Ensjø. På 1800-tallet klarte man å gjøre seg nytte av avleiringene fra vann- og jordmassene og startet produksjon av tegl her. Det lå to teglverk innenfor det området som i dag er kjent som Ensjø. I tillegg flytta Nitedals Tændstikfabrik produksjonen hit i 1875 (nedlagt 1967). Tiedemann Tobakkfabrikk lå også på Ensjø. Fabrikken stengte dørene 30. juni 2008 etter 230 års virksomhet, og da opphørte den siste tobakksproduksjon i Norge. Området der fabrikken lå skal brukes til boliger.
Mange industriarbeidere bodde på Ensjø, Kampen og Vålerenga, og store arbeideropprør fant sted her på slutten av 1800-tallet.
Ensjø har navnet etter gården Ensjø, som frem til 1830-tallet het Nedre Valle. Ensjø staves egentlig Endsjø. Stedet er antagelig oppkalt etter gården og slekten Endsjø i Ski kommune, siden stavemåten og uttalen ænnse opprinnelig er den samme.
I nyere tid
I nyere tid er Ensjø mer kjent for boligbygging og også sine mange bilforretninger. Totalt finnes cirka 1 400 husstander på Ensjø, i en blanding av villaer og leilighetskomplekser, mange av dem oppført på 1930-tallet. 1800-tallsgårdene Ensjø, Malerhaugen og Grønvoll har gitt underområder av samme navn.
Reguleringsplaner for «Ensjøbyen» ble vedtatt i 2004. Prosjektet har mottoet Fra bilby til boligby. Man ønsker å ombygge gamle bilhaller og nedlagte fabrikkbygninger og forvandle til kontorlokaler og forretninger, 7 000 nye leiligheter, barnehager og ny grunnskole.
I mai 2021 ble det kjent at NRK vil etablere sitt nye hovedkontor på Ensjø.
Giovanni D’Alise
Giovanni D'Alise (født 14. januar 1948 i Napoli i Italia, død 4. oktober 2020 i Caserta) var en italiensk katolsk biskop.
Bakgrunn
Giovanni D'Alise tok middelskolen ved seminaret i Acerra og gymnasiet først ved seminaret i Capua og deretter ved seminaret i Benevento. Han studerte filosofi ved det interregionale presteseminar for Campania i Napoli, og tok lisensiatsgrad innen teologi ved det pavelige teologiske fakultet i Sør-Italia (Pontificia facoltà teologica dell'Italia meridionale) i Napoli.
Biskop
Den 5. juni 2004 ble han utnevnt av pave Johannes Paul II til biskop av Ariano Irpino-Lacedonia. Den apostoliske nuntius til Italia, erkebiskop Paolo Romeo, bispeviet ham den 17. juli samme år; medkonsekrerende var biskkopen av Acerra, Salvatore Giovanni Rinaldi, og biskopen av Pozzuoli, Gennaro Pascarella. Han tok sitt bispedømme i besittelse den 12. september 2004. Han forble Ariano Irpino-Lacedonias biskop til 2014.
Episkopalgenealogi
Hans episkopalgenealogi er:
Ole Steffensen Isene
Ole Steffensen Isene (født 1867, død 1943) var en norsk lærer, organisasjonsmann i avholdsbevegelsen og forfatter av flere taler og skrifter i bokform. Han ble født på Isane i Davik i Bremanger kommune i Sogn og Fjordane.
Isene var Blå Kors sin første generalsekretær, og han satt i stillingen fra 1924 til 1940. I 1942 fikk han Klostermedaljen.
If I Can’t Be First
If I Can't Be First er en sang skrevet av Ike Turner som ble spilt inn og gitt ut på singel med Ike & Tina Turner i 1963. Sangen ble spilt inn igjen i 1965 og gitt ut på albumet The Soul of Ike & Tina.
1967
Det ble gitt ut en live versjon på albumet Ike & Tina Turner's Festival Of Live Performances i 1967.
Keith Johnstone
Keith Johnstone (født 22. februar 1933, død 11. mars 2023) var en britisk regissør og en foregangsmann innen improvisasjonsteater og teatersport. Han ble født i Devon i England i 1933, og var ansatt som regissør og lærer ved Royal Court Theatre i London fra 1956 til 1966. Der begynte han å utvikle nye idéer som gikk imot all tradisjonell tenkning innenfor teateret. Han sa ting til studentene sine som «Ikke vær flink!» og «Ikke konsentrer deg!». Målet med denne metoden var å få studentene til å kvitte seg med prestasjonangst og utvikle fantasien og spontaniteten.
I 1970 flyttet han til Calgary i Canada. Her begynte han å utvikle teatersport og startet gruppen The Loose Moose Theatre Company. Han holdt kurs over hele verden. Han skrev også bøker om improvisasjonsteater.
Thomas Goodrich
Thomas Goodrich eller Goodricke (født 1494 sannsynligvis i East Kirkby i Lincolnshire, død 10. mai 1554) var en engelsk biskop og statsmann.
Liv og virke
Han var sønn av Edward Goodrich fra East Kirkby i Lincolnshire. Goodrich ble utdannet ved Corpus Christi College i Cambridge, og ble etterpå tilknyttet Jesus College ved samme universitet.
Karriere
Han var blant teologene som ble konsultert i forbindelse med Henrik VIIIs ekteskap med Katarina av Aragón. Dette bidro til at han omkring 1530 ble kongelig kapellan.
I 1534 ble han biskop av Ely. Han var positiv til reformasjonen, og ble den første anglikanske biskopen der, og sørget for at klosteret ved katedralen ble oppløst. I 1537 bidro han til å skrive Institution of a Christian Man, og han oversatte Johannesevangeliet til engelsk.
Da Edvard VI tiltrådte i 1547 ble Goodrich tatt inn i Det kongelige råd. Han hadde en sterk tilstedeværelse i offentlige affærer under Edvard, og Burnet omtalte han som «en travel sekulært innstilt mann». Han var motstander av de mest ekstreme på begge sider av det religiøse spekteret.
Goodrich var med på å sette sammen Edvard VIs første bønnebok. Han var også delaktig i rettssaken mot biskop Stephen Gardiner. I januar 1551 etterfulgte han Richard Rich som rikskansler, et embete han beholdt i de ni dagene Lady Jane Grey styrte landet. Da Maria I tiltrådte ble han forsont med henne, og gikk tilbake til katolisismen. Han ble fratatt embetet som rikskansler, men fikk fortsette som biskop.
Chateau de Montifaud
Chateau de Montifaud er et konjakkhus.
Chateau de Montifaud i dag
Huset ledes i dag av Michel Vallet, femte generasjon i familien som driver huset. De har 75 hektar vinmarker som ligger i Grande Champagne og Petite Champagne, midt i det beste jordsmonnet i konjakkregionen. Takket være det magre jordsmonnet her får man små avlinger, men desto bedre kvalitet og konsentrasjon på konjakken. Chateau de Montifaud blander ikke konjakk fra disse to underområdene, men selger dem utelukkende hver for seg. Dette er for å kunne tilby det beste fra hvert underområde.
Konjakkhuset lager kun konjakk fra egne vinmarker, og kjøper ikke inn fra andre. Til fatlagring brukes kun eik fra Limousin, og nesten utelukkende brukte fat. De nydestillerte konjakkene ligger kun ett år på nye fat før de flyttes over på gamle fat. Dette for at fatpreget ikke skal bli for dominerende. Dermed oppnår de runde, florale og fruktige konjakker, med lite alkoholstikk.
Som et av ikke veldig mange konjakkhus har Chateau de Montifaud flere årgangskonjakker. Dette er ikke vanlig, fordi det er mye jobb å oppfylle kravene til å garantere for slike årganger. Tønnene må plomberes av BNIC, og kan kun åpnes sammen med en representant fra BNIC. I tillegg til konjakk har de også både rød og hvit Pineau des Charentes. Huset har et gody ry på seg for å lage konjakk med god kvalitet, og leverer konjakk som er lagret godt over det som er minimumskravene fra BNIC. Det kan også nevnes at Michel Vallet har vært president i BNIC en periode.
Det at huset bruker benevnelsen "Chateau" er også et tegn på at de har historiske røtter (det er ikke et slott). Kun 14 av ca. 300 konjakkhus bruker denne benevnelsen, som er et privilegium som kun brukes av Konjakk-områdets eldste familier som fortsatt eier og driver sine konjakkhus.
Historie
Chateau de Montifaud ble grunnlagt i 1837 av Michel Vallets tipp-oldefar, Augustin Vallet. Huset har deretter gått i arv, til hhv. Pierre, Maurice, Louis og Michel Vallet. Michels sønn Laurent har siden år 2000 drevet huset sammen med sin far Michel, og vil nok senere overta gården.
Konjakk
Héritage Maurice Vallet er en kompleks og kraftig konjakk med 42% alkohol (naturlig redusert, dvs "cask strength"). Den er tappet av fat og satt på glassballong (demi-john) for å stanse modningen. Yngste blanding her er fra 1904, tappet av Maurice Vallet.
Grande Champagne:
I tillegg har de hatt mange årgangskonjakker til salgs, dette varierer fra år til år. Bl.a. har de hatt 1970, 1973, 1975 til salgs nylig. 2000-årgangen er til salgs på Vinmonopolet pr. 2005.
Abosede Emanuel
Abosede Emanuel er en nigeriansk akademiker som er ekspert på jorubareligion. I 2001 vant han Noma-prisen for boken Odun Ifa/Ifa Festival.
Norgesmesterskapet IPSC tournament
Norgesmesterskapet i IPSC tournament er et årlig mesterskap som kårer Norges beste skyttere sammenlagt i et turneringsstevne for dynamisk sportsskyting hvor det skytes med to eller flere typer våpen, som f.eks. pistol, rifle og/ eller hagle. I Norge har turneringer pleid å blitt arrangert som 2-Gun med rifle og håndvåpen. Mesterskapene har IPSC level 3 status.
Tittelen går til den deltakeren innenfor divisjonen som skyter stevnet best sammenlagt («overall»). Dersom det er nok deltakere deles det i tillegg ut titler for kategoriene Lady (kvinner), Junior (deltakere under 18 år), Senior (deltakere over 50 år) og Super Senior (deltakere over 60 år).
Norgesmestre
Følgende er en liste over regjerende og tidligere norgesemetre.
Kees Verkerk
Cornelis Arie «Kees» Verkerk (født 28. oktober 1942 i Maasdam) er en tidligere nederlandsk skøyteløper.
Karriere
Han ble olympisk mester på 1500 meter i 1968 i Grenoble. Han har i tillegg tre OL-sølv, tatt i tre forskjellige olympiske leker, på tre forskjellige distanser. Han ble verdensmester i 1966 og 1967, og mottok Oscarstatuetten begge disse årene. I løpet av karrieren satte han åtte verdensrekorder.
Sammen med Ard Schenk og et dusin andre skøyteløpere, var han profesjonell skøyteløper i to sesonger fra 1973.
Etter at han la opp som aktiv skøyteløper, var han en tid trener for det svenske landslaget. Han møtte sin norske kone i 1972, og etter skøytekarrieren flyttet han til Hamresanden i Kristiansand.
Catherine Ekuta
Catherine Ekuta (født 25. november 1979) er en nigeriansk judoka.
Hun representerte Nigeria under Sommer-OL 2004 i Athen, der hun ble utslått i andre runde.
The Charge of the Light Brigade (1912)
The Charge of the Light Brigade er en amerikansk stumfilm, fra 1912.
Handling
Historien er en gjenfortelling av en berømt hendelse under en konflikt på halvøya Krim i 1854.
Når en britisk kavaleri-enhet, på grunn av en sammenblanding av beskjeder, angriper de en nesten uinntagelig russisk artilleri-posisjon - hvor de britiske styrkene blir nesten fullstendig desimert.
Dagny Knutsen
Dagny Knutsen (født 30. november 1890 i Kristiania, død 13. september 1964) var en av Norges fremste klassiske pianister på begynnelsen av 1900-tallet.